kardosdrur/scandi-wiki huggingface dataset:
FDF Landslejr

FDF Landslejr, tidligere kendt som Julsølejr, er FDFs landslejr, som afholdes hvert 5. år på Sletten ved Julsø.

Seneste lejr blev afholdt den 6. juli til den 15. juli 2022.

Næste lejr bliver afholdt i 2026

Historie 
FDFs første landslejr blev afholdt 1926 i Hørhaven ved Århus Bugten tæt på Marselisborg Slot og samlede 2.300 væbnere. Overskudet fra denne første Marselisborglejr, 14.000 DKK, blev brugt til det første grundkøb på 16 tdr. land ved Julsø. Det område, der mange år senere er blevet til Sletten.

Marselisborglejrene blev afholdt i 1932, 1937, 1947, 1952, 1957 og 1962.

Den første landslejr på Sletten blev afholdt i 1956 af FPF med 244 deltagere.

FDF afholdt sin første Julsølejr i 1967 med ca. 7.500 deltager, der boede i herreder. Lejrchefen var Willy Gravesen og vicelejrchefen Per Ole Jensen.

Landslejren skiftede navn fra Julsølejr til FDF Landslejr ved lejren i 2011.

 I 1972 var temaet "Tre tiders lejr – Alle tiders lejr".
 I 1976 afholdtes den første fælles landslejr i det nye samlede forbund med både drenge og piger. 11.000 børn og unge deltog i Julsølejren under mottoet: Fri så det mærkes. Lejren er opdelt i 10 byer med hvert sit tema.
 I 1981 havde Julsølejren sloganet "... det er der mening i" og havde 12.000 deltagere.
 I 1986 var Julsølejren med lejrliv og teltformer som tema. 13.000 deltog i lejren.
 I 1991 var der rekorddeltagelse: 14.000 var med. Dronning Margrethe 2. som er FDF/FPFs protektor, besøgte lejren sammen med Prins Henrik. 
 I 1996 var der 13.000 til "Gudernes Kamp". Kristendommens indførelse, lejrens hovedidé, handlede om Danmark. Dronning Margrethe overværede lejrens festspil.
 I 2001 var der 12.000 deltagere og temarammen gik ud på at man skulle tillære sig færdigheder som Visdom, Styrke, Vilje, Nysgerrig, Kraften og Lidenskab, som man kunne bruge i kampen imod Intetheden.
 I 2006 var der ca. 13.000 deltagere. Temaet var nye sider, og deltagerne skulle finde nye sider til den firesidede terning (Tetraeder), der symboliserede Min Side, Vores Side, Alles Side og Guds Side. Lejren var inddelt i landsdele.
 I 2011 var der ca. 12.000 deltagere og temaet var innovation og de mange intelligenser under idérammen "Professor Pascals Idelaboroatorium". Lejren skiftede navn fra Julsølejr til FDF Landslejr 2011.
 I 2016 var der ca. 11.500 deltagere og temaet var "Leg". Dronning Margrethe 2. åbnede officielt lejren.
 I 2021 blev FDF Landslejr udskudt på grund af coronapandemien.
 I 2022 var der ca. 10.000 deltagere. Temaet var "mod" og i fantasirammen skulle vi på opdagelsesrejse til Coratia sammen med Amelia og hendes ekspedition.

Noter

Eksterne henvisninger 
 FDFs hjemmeside
 FDF Landslejrs hjemmeside 

Spejderlejre
Landslejr
Holger Tornøe

Holger Blumer Tornøe (15. februar 1881 på Frederiksberg – 5. maj 1967 i Frederikssund) var en dansk arkitekt og stifter af FDF.

Han var søn af kunstmaleren Wenzel Ulrik Tornøe (1844-1907) og kunstmaleren Karen Elisabeth Tornøe (født Blumer) (1847-1933).

Holger Tornøe stiftede FDF sammen med Ludvig Valentiner d. 27. oktober 1902.

Modtager ridderkorset i anledning af FDFs 25 års jubilæum d. 27. oktober 1927.

Villaen på Sylows Allé 15 på Frederiksberg, der senere er revet ned, var Tornøes hjem og det første FDF-hjem.

I anledning af FDFs 100 års jubilæum fik Holger Tornøe opkaldt en vej efter sig på Frederiksberg, Holger Tornøes Passage, tæt ved stedet, hvor han havde sit barndomshjem og udtænkte ideen til FDF

Han er begravet på Solbjerg Parkkirkegård på Frederiksberg, fra Solbjerg Kirke.

Eksterne henvisninger 
 

FDF
Arkitekter fra Danmark
Personer fra Frederiksberg
Riddere af Dannebrog
Ludvig Valentiner

Ludvig Valentiner (10. maj 1881 – 22. april 1959) var en dansk præst, der stiftede FDF (Frivilligt Drenge- og Pige-Forbund) sammen med Holger Tornøe den 27. oktober 1902, og var formand for FDF i tiden fra 1909 til 1954.

Han modtog ridderkorset den 27. oktober 1927 i forbindelse med FDF's 25 års jubilæum, og blev i 1952 Ridder af 1. grad af Dannebrog i forbindelse med sin pensionering.

Referencer 

FDF
Riddere af Dannebrog
Præster fra Danmark
Ludvig
Danskere i 1900-tallet
Karl 2. af Spanien

Karl 2. af Spanien (født 6. november 1661 i Madrid, død 1. november 1700 ) var konge af Spanien.

 
Han var søn af Filip 4. af Spanien og dennes anden kone Maria Anna af Østrig. Han blev konge allerede som fireårig i 1665 under formynderskab af sin mor og var den sidste i den spanske gren af Huset Habsburg.

Karl 2. var resultatet af indavl:
 hans far bror til hans mormor,
 hans farmor søster til hans morfars far, og
 hans farfars morfar bror til hans farmors far.

Den allerede som barn sygelige Karl 2. var gift to gange, men fik ingen arvinger. Som sin efterfølger pegede han på Ludvig 14. af Frankrigs sønnesøn Filip af Anjou forudsat, at de to riger aldrig blev forenet, og Filip fulgte ham 1700 under navnet Filip 5.. Flere andre lande havde slægtsforbindelser til det spanske kongehus, og dermed var der lagt op til den Spanske Arvefølgekrig fra 1701-1714.

Se også 
 Tidslinje over nogle europæiske regenter i det 17. århundrede

Anetavle for Karl 2. af Spanien

Referencer 

Regenter af Spanien
Fyrster af Asturien
Huset Habsburg
Katolske monarker
Personer fra Madrid
Antipater (general)

Antipater (latin) eller Antipatros (oldgræsk: Ἀντίπατρος) (397 til 319 f.Kr.) var en makedonsk general, som støttede Filip 2. af Makedonien og Alexander den Store.

Hans første optræden i historien skete under Filips rejse til Athen, hvor der blev skabt fred, som varede fra 347 til 346 f.Kr. Han hjalp Alexander i dennes stræben efter tronen ved Filips død. Under Alexanders togt i Østen var Antipater guvernør over Makedonien og "Europas general", en stilling han besad fra 334 til 323 f.Kr.

Det var en krævende opgave for Antipater, da stammer i Thrakien gjorde oprør i 332 f.Kr. Dernæst fulgte et oprør af Agis III af Sparta, som Antipater besejrede nær Megalopolis i 331 f.Kr. Antipater var ikke afholdt, da han støttede oligarki og tyranner i Grækenland, men arbejdede sammen med Filip for den græske samling.

Efter Alexanders død i 323 f.Kr. var der udbrudt et oprør i Athen, Ætolien og Thessalien, som var begyndelsen på den lamiske krig. Antipater besejrede oprørerne i slaget om Crannon, og det betød enden på oprøret. Antipater oprettede et oligarki i Athen og krævede overgivelse af Demosthenes, der begik selvmord i stedet. 

I 321 f.Kr. blev Perdiccas besejret af en gruppe generaler, hvori Antipater var med. Efter Perdiccas død blev Antipater ved en konference i Triparadicus i Syrien, valgt som regent. Han døde i 319, og hans død resulterede i opløsningen af Alexanders kæmperige. 

Makedonien i antikken
Konger fra Makedonien
Lausanne

Lausanne er en by i den fransktalende del af Schweiz ved bredden af Genevesøen. Byen er hovedstad i kantonen Vaud. Lausanne har  indbyggere.

Den Internationale Olympiske Komite (IOC) har sit hovedkvarter i Lausanne, hvor også det Olympiske museum, Collection de l'Art Brut og et kunstmuseum. Pierre de Coubertin, grundlæggeren af de moderne olympiske lege, ligger begravet i Lausanne.

Referencer

Eksterne henvisninger 

 

  
Byer i Schweiz
Tour de France-byer
Kulsyre

Kulsyre, carbonsyre, er en syre med sumformlen H2CO3. Kulsyre dannes spontant, når CO2 opløses i vand. Processen er reversibel og det afhænger alene af CO2-trykket, om den skal gå i retning af kulsyre eller i retning af frit CO2. Begge dele kan i øvrigt ske via et mellemled, hvor der dannes en fri brintion og en bicarbonation.

CO2 + H2O ⇔ H+ + HCO3- ⇔ H2CO3

Denne dobbeltsidighed kendes fra sodavand, øl eller champagne, hvor naturligt eller tilført CO2 danner kulsyre med vandet i flasken, indtil man fjerner kapsel eller prop. Også inden for sundhed har kulsyre og særligt bicarbonat en stor betydning; gennem blodprøver der bestemmer bicarbonatniveauet i blodet fås betydende oplysninger om kroppens tilstand, især med relation til respirationen. 

Kulsyre er en svag dobbeltsyre, men den er betydningsfuld i forbindelse med forvitringsprocesser, erosion og stoffers opløselighed i jordvæsken. Den dissocierer efter følgende skema

H2CO3 ⇿ H+ + HCO3-, pK1=6,51
HCO3- ⇿ H+ + CO32-, pK2=10,34

En vandig opløsning der indeholder både kulsyre og hydrogencarbonationer vil altså have en pH i nærheden af 6,51, og en opløsning der indeholder både hydrogencarbonat- og carbonationer vil have en pH i nærheden af 10,34.

Carbonationen CO32- er en middelstærk base med en dissociationskonstant på pK2=10,34. En opløsning der indeholder både carbonat- og hydrogencarbonationer vil altså have en pH i nærheden af 10,34

Kilder 
Niels Bjerrum og A. Tovborg Jensen (1956) Lærebog i uorganisk kemi D.S.R. forlag og boghandel. Kgl Veterinær og Landbohøjskole. Der er anvendt 6. udgave (1956), som er et fotografisk optryk af 5. udgave fra 1946 (med mindre rettelser). Carbonater er beskrevet på siderne 177-183.

Se også 
 Bicarbonat
 Frådsten
 Karst

Syrer
Kulstofforbindelser
Sletten

Sletten kan henvise til flere stednavne i Danmark:
 Sletten (Lynge Sogn) – en bebyggelse i Lynge Sogn, Sorø Kommune
 Sletten (Udbyneder Sogn) – en bebyggelse i Udbyneder Sogn, Randers Kommune
 Sletten (Humlebæk Sogn) – fiskerleje og sydlig bydel i Humlebæk og et ejerlav i Humlebæk Sogn, Fredensborg Kommune
 Sletten (Randers Kommune) – en bebyggelse i Harridslev Sogn og Linde Sogn – Randers Kommune
 Se også
 FDF Friluftscenter Sletten – lejrområde ved Julsø.
 Sletten (avis) – Studenterblad på DTU fra 1971-2004.
 Sletten – er den danske betegnelse for den grønlandske by Ammassivik.
Spil

Spil er et ord med flere betydninger:
 Spil (leg) – typisk underholdning/leg/tidsfordriv
 Spil (mekanisk) – en anordning til at trække eller hejse tunge ting
 Spil (musik) – musikalsk udøvelse
 Spil (psykologi) – at drive sit spil med eller mod nogen
 Spilteori – matematiske spil
 Farvespil – variationer i farve, glans og ruhed af overflader
 Hasardspil – spil om penge
 Skuespil – teater- eller filmforestilling eller optræden heri
 Rollespil – Leg eller terapi med påtagne identiteter eller egenskaber
 Computerspil
 Elektroniske spil
Paradoks

Ordet paradoks kommer af græsk para = "mod"/"ved siden af" + doksa = "mening". 

Det bruges om 
En påstand eller forklaring, som strider mod almindelig fornuft
En udtalelse eller en holdning, som tilsyneladende er selvmodsigende, eller som i hvert fald strider mod sund fornuft
Det som virker absurd i sit væsen, eller når det skal udtrykkes, men som godt kan være sandt i virkeligheden
En tilsyneladende logisk forklaring, som fører til en selvmodsigelse

De fleste paradokser skyldes en sammenrodning af det beskrivende sprogs niveau med metasprogets niveau.

Eksempler på paradokser er
Antinomierne
Løgnerens paradoks (hvis en løgner siger, at han lyver, er det så sandt…?)
Monty Hall-problemet
Russells paradoks (hvis R er mængden af alle mængder, der ikke indeholder sig selv, indeholder R så sig selv?)
 Sorites-paradokset

Filosofi
 
Græske ord og vendinger
Cæsar (protestsanger)

Cæsar alias Bjarne Bøgesø Rasmussen (født 15. maj 1938 i København, død 22. april 2000) var en dansk visesanger og musikant. Han blev især kendt for protestsangen Storkespringvandet (1966), og vintersangen “Sov du lille,” oversat fra oprindeligt svensk. Blandt viserne er der også Flickan fin fin og I Holmens gade, i røvens kælder kendte. Cæsar debuterede i det spirende miljø for folkemusik i Indre København, og via Karl Emil Knudsen fra det danske pladeselskab Sonet og Thøger Olesen, kom der hurtigt gang i karrieren. Kunstnernavnet "Cæsar" begyndte han at bruge da han optrådte som sanger på Bakkens Hvile. En række af hans "skurviser" vakte forargelse i det pæne Danmark, og blev først for alvor accepteret og genudgivet få år før hans død.

Cæsar har nogle gange optrådt som filmskuespiller. Hans største rolle var i musicalen Jeg er sgu min egen, hvor han bl.a. sang "Stilleleg for voksne" i duet med Daimi. Cæsar er repræsenteret i Danmarks kulturkanon med en anden sang fra samme film: "Duerne flyver"; den er listet under populærmusik. Han lavede også en række børneplader i samarbejde med Peter Abrahamsen.

I mange år var der ikke så stort officielt bud efter Cæsar, hvor han i stedet underviste i guitarspil.

Han er begravet på Sundby Kirkegård.

Diskografi 
Singler
 Cæsar Synger: "Næsten" & "Anderledes"
 Jorden I Flammer / Storkespringvandet(1965)
 Verdens Uheldigste Mand (1965)
 Jeg Drømte Mig En Drøm I Nat / Flade Jensen (1967)
 Tralalulalej (1973)
 Ole Olsen / Dybt i Jylland (1976)

EP'er
 Den lange Hr Jensen (1966)
 Potifar Forfra & Bagfra (1967)
 Bordel Mutters Viser - Nr.1 (1968)

Albums
 Terningen Er Kastet (1966)
 Ælle Bælle Mig Fortælle (1972)
 Dig Og Mig Og Vi To (1972)
 I Skoven Skulle Være Gilde (1975)
 Henriette
 Okker Gokker Gummiklokker
 Pelle Haleløs
 Elsker dig (1984)

Opsamlingsplader, koncertoptagelser m.m.
 Cæsar / Per Dich / Poul Dissing* - En Aften I Folke Klubben (1965)
 Lille Trine Trille & Tigrene
 Povl Dissing, Freddy Fræk, Cæsar & andre børn
 The Real Cæsar Hits (1994)

Filmografi 
 Jeg er sgu min egen (1967)
 Et døgn med Ilse (1971)
 Piger til søs (1977)
 Skytten (1977)

Referencer

Eksterne links 
 
 
 
 
 

Sangere fra Danmark
Har spillet på Roskilde Festival
Personer fra København
Skuespillere fra Danmark
Personer med enkeltværker i Kulturkanonen
Personer døde af kræft
José Hernández

José Hernández (født 10. november 1834, død 21. oktober 1886) var en argentinsk forfatter, politiker og journalist. Med sit episke digt Martín Fierro om gauchoen Martín Fierro blev han en af de første latinamerikanske forfattere, der opnåede international berømmelse.

Referencer

Eksterne henvisninger 

Skønlitterære forfattere fra Argentina
Journalister fra Argentina
Digtere
Linjetegning

En Linjetegning er et sæt af tegninger, der benyttes ved konstruktion af et søfartøj. Linjetegningen fastlægger formen af søfartøjets skrog på grundlag af den beregnede vægt og tyngdepunktsplacering. 

Linjetegningen angiver skibets form og danner grundlag for alle konstruktionstegninger og arbejdstegninger. Ud fra målene, som tages fra linjetegningen, beregnes skibets deplacement, fartkurver etc.

Linjetegningen udtrykkes ved retvinklet projektion på tre planer.

Diametralplanet 
	Diametralplanet er et plan gennem midten af køl og stævn, hvorved skibet bliver delt i to symmetriske halvdele, styrbords-, kaldet opstalten og bagbordsside. Skæringslinjen mellem diametralplanet og dæksfladen kaldes springet.

Vandlinjeplanet 
	Vandlinjeplanet er et plan anbragt i konstruktionsvandlinjen, som deler skibet i et over- og underskib.

Middelspantplanet 
	Middelspantplanet er et plan anbragt vinkelret på de to andre planer og midt imellem perpendikulærerne. Skæringslinjen mellem planet og skibsformen kaldes middelspantet og angives ved et nul/kryds-symbol. Almindeligvis anvendes 11 konstruktionsspanter, som markeres fra 0 til 10, hvor der tælles fra agter og forud. 0 og 10 svarer til henholdsvis agterste og forreste perpendikulær. Skæringslinjen mellem dæksfladen og middelspantplanet kaldes bjælkebugten.

Hjælpelinjer 
 Skæringslinjerne mellem projektionsplanerne og skibet giver kun en lodret- og vandret langskibs- samt en lodret tværskibskontur, hvorfor der indlægges hjælpelinjer i alle planer.

Skibsteknik
Skibsterminologi
IDA

IDA eller Ida har flere betydninger:

 Ida – et pigenavn der stammer oldhøjtysk
 Ida – bjerg fra den græske mytologi
 Ingeniørforeningen i Danmark – IDA, en interesse- og fagforening for danske ingeniører
 (243) Ida – asteroide

el:Όρος Ίδη
Andrea Vagn Jensen

Andrea Vagn Jensen (født 22. august 1965 i Odder) er en dansk skuespillerinde, datter af Erik og Jonna Vagn Jensen og mor til Harald Toksværd. Hun har haft mindre biroller på film og er mest kendt for sin rolle i TV 2-serien Strisser på Samsø, hvor hun spillede overfor Lars Bom. Hun spillede ligeledes med i DR2-serien Mit liv som Bent og TV 2s julekalender Jesus & Josefine. Hun var desuden vært på DR-programmet Nu er det nu.

Udvalgt filmografi

Spillefilm

Serier

TV

Kilde

Eksterne henvisninger 
 

Skuespillere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Susanne Juhasz

Susanne Asta Juhasz (født 5. december 1972 i Aarhus) er dansk manuskriptforfatter, skuespiller og filmproducent. Hun er uddannet fra Statens Teaterskole i 2000. I 2002 modtog hun Bodilprisen for bedste kvindelige birolle for sin rolle i  spillefilmen "At klappe med een hånd", ligesom hun blev nomineret til Robertprisen. Juhasz har siden været nomineret til Robertprisen for sin hovedrolle i spillefilmen "Regel nr. 1".  2019 skrev og producerede hun spillefilmen  "Ninna", som hun også spillede hovedrollen i. 2021 skrev hun manuskriptet til og spillede hovedrollen i thrilleren "Majas Løfte".

Filmografi

Film 
 1999 – Lille mænsk (kortfilm)
 2001 – Anja og Viktor - Kærlighed ved første hik 2
 2001 – At klappe med een hånd
 2002 – Elsker dig for evigt
 2003 – Regel nr. 1 (nomineret til en Robert for bedste kvindelige hovedrolle)
 2007 – Hjemve
 2009 – Karla og Katrine
 2010 – Hævnen
 2011 – Det grå guld
 2019 - Ninna
2021 - Majas Løfte

Tv-serier 
 2001 – Hotellet (afsnit 34)
 2003 – Nikolaj og Julie (afsnit 13)
 2003 – Forsvar (afsnit 6)
 2006 – Ørnen (afsnit 21)

Eksterne henvisninger 
 

Skuespillere fra Danmark
Bodilprisen for bedste kvindelige birolle
Personer fra Aarhus
Jimmy Jørgensen

Jimmy Jørgensen (født 11. juli 1964 i København) er en dansk sanger, sangskriver og autodidakt skuespiller. 

Jørgensen er oprindelig uddannet som blikkenslager. Han er medstifter af rockbandet Hotel Hunger, der begyndte som Baby Hotel Hunger i 1985. Her er han forsanger og med til at skrive teksterne. De udgav deres debutalbum This Is Where The Fun Starts i 1989. Gruppens mest kendte nummer er "Sitting in a room" fra 1995. Han har et karakteristisk modermærke i ansigtet.

Han har spillet med i DR-serien TAXA, hvor han spillede den barske narkohandler Philip. og i biroller i filmene Pizza King (1999) og Max (2000). Han har desuden spillet guitarist i Jesper W. Nielsens komedie Store Planer (2005).

På teaterscenen debuterede han ved at synge med i Gasolin' teaterkoncert (1995) og har derefter spillet rollen som djævel i Black Rider (1998-1999). 

Han deltog som en af fire særligt udvalgte kunstnere inviteret af DR til Dansk Melodi Grand Prix 2009 med sangen "Alice in the Wonderland".

Diskografi 
Med Hotel Hunger
This Is Where the Fun Starts (1989)
Waiting for Alice (1992)
As Long As (1994)
Frankie My Dear I Don´t Give a Damn (1994)
Mars Needs Guitars (1995)
Happy Hour (1996)
Get Your Hands Off (1998)
All That You Can Eat (2001)
Who Do You Want to Be (2002)
Godspeed (2004)

Solo
"Alice in the Wonderland" (2009)

Filmografi

Film 
 Pizza King (1999)
 Max (2000)
 Se til venstre, der er en Svensker (2003)
 Simon - Spies, Skæg og Ballade (2004)
 Store planer (2005)
 Nynne (2005)
 Bora Bora (2011)

Tv-serier 
 Taxa (1998-1999)
 Edderkoppen (2000)
 Hotellet (2000-2002)
 Rejseholdet (2002)
 Klovn (2006)
 2900 Happiness (2008)
 Lykke (2012)
 Julestjerner (2012)
 Ditte og Louise (2015)
 Hvem holder masken? (2021)

Teater
 Gasolin (1994)
 Ned på jorden (1997)
 Længe siden (1997)
 Black Rider (1998)
 Snedronningen (2000)
 Lillerød (2001)
 Jesus christ superstar (2002)
 granhøj dans 8iq (2002)
 The citisen (2003)
 Dr dantes tivoli revy (2003)
 HR Nedersen  (2003)
 Nøddeknækkeren (2003)
 Simon (2004)
 Mit eventyr (2005)
 Gasolin (2006) 
 Nøddeknækkeren (2007)
 Beach Boys (2008)
 Nøddeknækkeren(2008)
 Elsk mig i nat (2009)
 Come Together (2010)
 Elsk mig i nat (2012)
 Hey Jude (2012)
 Dagen før (2014)
 Gasolin (2015)
 The Black Rider (Betty Nansen Teatret, 2015)
Historien om Købstaden (2018)
Flashdance (2019)
Krigen om Vartegnet (2019)

Referencer

Eksterne henvisninger 
 

Personer fra København
Skuespillere fra Danmark
Sangere fra Danmark
Deltagere ved Dansk Melodi Grand Prix 2009
Blikkenslagere fra Danmark
Personer i Kraks Blå Bog
Islamabad

Islamabad (urdu اسلاماباد) er Pakistans hovedstad. Byen har  indbyggere og ligger i den nordøstlige del af Pakistan i et føderalt distrikt () i et område som tidligere har tilhørt Punjab-provinsen.

Ved uafhængigheden i 1947 blev den største by, Karachi i syd, hovedstad. Bekymringer om at koncentrationen af investeringer og udvikling skulle få negative konsekvenser for resten af Pakistan, førte til ønsket om en ny hovedstad. Da Ayub Khan blev præsident i 1958 blev arbejdet med den nye hovedstad opprioriteret. Der blev valgt et sted umiddelbart nord for Rawalpindi, og Rawalpindi blev udnævnt til midlertidig hovedstad. Bygningen af Islamabad begyndte i 1960'erne. Planlægningen og bygningen blev ledet af den græske byplanlægger Constantinos A. Doxiadis. Hans plan gik ud på at bygge byen i sektorer, som hver skulle bestå af fire undersektorer, adskilt af grønne kiler og parker. Der blev lagt stor vægt på grønne og åbne områder.

Væksten var i begyndelsen langsom, og Pakistans regering var først fuldt ud flyttet fra Rawalpindi til Islamabad i 1980'erne. På det tidspunkt var indbyggertallet omkring 250.000. I løbet af 1990'erne blev der en kraftig stigning i befolkningstallet hvilket har ledt til bygning af flere sektorer.

Rawalpindi betragtes som en søsterby på grund af nærheden. Det meste af det pakistanske militærs hovedkvarter er i Rawalpindi.

Islamabad er en moderne og ren by i sammenligning med andre pakistanske byer. Arkitekturen er en balancegang mellem modernitet og tradition.

Referencer

Eksterne henvisninger 

 
Føderale distrikter
Karachi

Karachi (urdu: کراچي) er den største by i Pakistan og hovedstad i provinsen Sindh. Det er det finansielle og handelsmæssige midtpunkt i Pakistan. Byen ligger ved det Arabiske Hav nordvest for udmundingen af Indusfloden. Karachi metroområde har  indbyggere, og er dermed blandt verdens 10 største metroområder.

Karachi var Pakistans hovedstad fra selvstændigheden i 1947 til 1958, hvor hovedstaden blev flyttet til Rawalpindi, som var midlertidig hovedstad, mens Islamabad blev bygget.

Karachis seværdigheder omfatter Clifton, Saddar, Tariq Road, Alladin Park og Defence.

Pakistans flåde har sin basehavn i Karachi.

Referencer

Eksterne henvisninger 

 
Flådebaser
Frytle

Frytle (Luzula) er en slægt med ca. 115 arter, der er udbredt i tempererede egne og på bjergene over det meste af kloden. Tyngdepunktet ligger dog i Asien og Europa. Det er flerårige, urteagtige planter, og de fleste arter er tuedannende med jordstængler eller udløbere. Bladene er grundstillede med græslignende, flade bladplader, lukkede bladskeder og fint hårede bladrande. Blomsterne er samlet i løse, endestillede stande på særlige skud. De enkelte blomster er 3-tallige og næsten regelmæssige. Frugterne er kapsler med frø, som bærer et fedtholdigt vedhæng, som lokker myrerne til at sprede frøene (se myrelegeme).

 Markfrytle (Luzula campestris)
 Hovedfrytle (Luzula congesta)
 Bleg frytle (Luzula luzuloides)
 Mangeblomstret frytle (Luzula multiflora)
 Snefrytle (Luzula nivea)
 Håret frytle (Luzula pilosa)
 Stor frytle (Luzula sylvatica)

 Luzula alopecurus
 Luzula arcuata
 Luzula comosa
 Luzula elegans
 Luzula glabrata
 Luzula parviflora
 Luzula piperi
 Luzula spicata
 Luzula wahlenbergii